CELEX: 32013R0069
Language: lt
Date: 2013-01-23 00:00:00
Title: 2013 m. sausio 23 d. Komisijos įgyvendinimo reglamentas (ES) Nr. 69/2013 dėl tam tikrų prekių klasifikavimo Kombinuotojoje nomenklatūroje

26.1.2013   
            
            
               LT
            
            
               Europos Sąjungos oficialusis leidinys
            
            
               L 26/1
            
         KOMISIJOS ĮGYVENDINIMO REGLAMENTAS (ES) Nr. 69/2013
   2013 m. sausio 23 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 23 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Cilindro formos apie 13 cm skersmens ir 19 cm aukščio aparatas, skirtas garsui ir vaizdui priimti, įrašyti ir atkurti (vadinamasis skaitmeninis garso ir vaizdo imtuvas).
                              Aparatą sudaro:
                              
                                          —
                                       
                                       
                                          mikroprocesorius,
                                       
                                    
                                          —
                                       
                                       
                                          500 GB standusis diskas,
                                       
                                    
                                          —
                                       
                                       
                                          raidinis ir skaitmeninis vaizduoklis,
                                       
                                    
                                          —
                                       
                                       
                                          infraraudonųjų spindulių imtuvas nuotoliniam valdymui.
                                       
                                    Aparate įrengtos šios sąsajos:
                              
                                          —
                                       
                                       
                                          USB,
                                       
                                    
                                          —
                                       
                                       
                                          eterneto,
                                       
                                    
                                          —
                                       
                                       
                                          HDMI, „S-video“, sudėtinė ir komponentinė vaizdo išvesties,
                                       
                                    
                                          —
                                       
                                       
                                          skaitmeninė optinė, skaitmeninė bendraašė ir analoginė garso išvesties.
                                       
                                    Jame taip pat sumontuoti valdymo mygtukai ir jis pateikiamas su nuotolinio valdymo pultu.
                              Aparatas gali priimti skaitmeninius garso ir vaizdo signalus iš išorinio šaltinio (pvz., maršruto parinktuvo, automatinio duomenų apdorojimo mašinos, skaitmeninio fotoaparato, USB atmintuko). Duomenys gali būti saugomi jo standžiajame diske. Duomenys atkuriami monitoriuje, televizoriuje ar naudojant stereofoninę sistemą.
                              Aparatas nepritaikytas prijungimui prie interneto.
                           
                        
               
                  8521 90 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8521 ir 8521 90 00 atitinkančiais prekių aprašymais.
                  Atsižvelgiant į aparato savybes, ir ypač į galimybę iš įvairių šaltinių priimti vaizdo signalus, juos įrašyti ir atkurti, taip pat į standžiojo disko talpą, aparatas laikytinas 8521 pozicijai priskiriamu vaizdo įrašymo arba atkūrimo aparatu.
                  Todėl aparatas klasifikuotinas kaip vaizdo įrašymo ar atkūrimo aparatas priskiriant KN kodą 8521 90 00.
               
            
                  
                              2.
                           
                           
                              Cilindro formos apie 13 cm skersmens ir 19 cm aukščio aparatas, skirtas garsui ir vaizdui priimti ir atkurti (vadinamasis skaitmeninis garso ir vaizdo imtuvas).
                              Aparatą sudaro:
                              
                                          —
                                       
                                       
                                          mikroprocesorius,
                                       
                                    
                                          —
                                       
                                       
                                          infraraudonųjų spindulių imtuvas nuotoliniam valdymui,
                                       
                                    
                                          —
                                       
                                       
                                          raidinis ir skaitmeninis vaizduoklis.
                                       
                                    Aparate įrengtos šios sąsajos:
                              
                                          —
                                       
                                       
                                          USB,
                                       
                                    
                                          —
                                       
                                       
                                          eterneto,
                                       
                                    
                                          —
                                       
                                       
                                          HDMI, „S-video“, sudėtinė ir komponentinė vaizdo išvesties,
                                       
                                    
                                          —
                                       
                                       
                                          skaitmeninė optinė, skaitmeninė bendraašė ir analoginė garso išvesties,
                                       
                                    
                                          —
                                       
                                       
                                          lizdas standžiajam diskui.
                                       
                                    Jame taip pat sumontuoti valdymo mygtukai ir jis pateikiamas su nuotolinio valdymo pultu.
                              Aparatas gali priimti skaitmeninius garso ir vaizdo signalus iš išorinio šaltinio (pvz., maršruto parinktuvo, automatinio duomenų apdorojimo mašinos, skaitmeninio fotoaparato, USB atmintuko). Duomenys gali būti saugomi standžiajame diske, kuris įdedamas po importavimo. Duomenys atkuriami monitoriuje, televizoriuje ar naudojant stereofoninę sistemą.
                              Aparatas nepritaikytas prijungimui prie interneto.
                           
                        
               
                  8521 90 00
               
               
                  Klasifikuojama vadovaujantis Kombinuotosios nomenklatūros 1, 2 (a punktu) ir 6 bendrosiomis aiškinimo taisyklėmis ir KN kodus 8521 ir 8521 90 00 atitinkančiais prekių aprašymais.
                  Atsižvelgiant į tai, kad aparate sumontuota visa elektronika (išskyrus standųjį diską), kurios reikia 8521 pozicijai priskiriamoms vaizdo įrašymo ir atkūrimo funkcijoms atlikti, jis, pagal 2 bendrosios aiškinimo taisyklės a punktą, laikytinas turinčiu pagrindinius sukomplektuoto arba baigto gaminti gaminio, priskiriamo 8521 pozicijai, požymius.
                  Todėl aparatas klasifikuotinas kaip nesukomplektuotas vaizdo įrašymo ar atkūrimo aparatas, priskiriant KN kodą 8521 90 00.
               
            
                  
                              3.
                           
                           
                              Aparatas, kurio apytiksliai matmenys 19 × 9 × 8 cm, skirtas garsui priimti ir apdoroti (vadinamasis skaitmeninis garso srauto imtuvas).
                              Aparatą sudaro:
                              
                                          —
                                       
                                       
                                          mikroprocesorius,
                                       
                                    
                                          —
                                       
                                       
                                          vakuuminis liuminescencinis 320 × 32 pilkumo tonų pikselių skyros rodytuvas,
                                       
                                    
                                          —
                                       
                                       
                                          ekraninis laikrodis su žadintuvu,
                                       
                                    
                                          —
                                       
                                       
                                          infraraudonųjų spindulių imtuvas nuotoliniam valdymui.
                                       
                                    Aparate įrengtos šios sąsajos:
                              
                                          —
                                       
                                       
                                          eterneto,
                                       
                                    
                                          —
                                       
                                       
                                          belaidžio eterneto,
                                       
                                    
                                          —
                                       
                                       
                                          skaitmeninė optinė, skaitmeninė bendraašė ir analoginė garso išvesties,
                                       
                                    
                                          —
                                       
                                       
                                          lizdas ausinėms prijungti.
                                       
                                    Aparatas pateikiamas su nuotolinio valdymo pultu.
                              Aparatas gali veikti atskirai, prijungtas prie interneto (be automatinio duomenų apdorojimo (ADA) mašinos), arba su ADA mašinoje įdiegta programine įranga.
                              Jis gali atkurti ADA mašinoje saugomas s garso rinkmenas arba bet kurią internetinio radijo programą.
                           
                        
               
                  8519 89 19
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8519, 8519 89 ir 8519 89 19 atitinkančiais prekių aprašymais.
                  Atsižvelgiant į aparato savybes, jis yra skirtas priimti ir apdoroti garsą arba tiesiai iš interneto, arba iš ADA mašinos ir perduoti jį į įvairius garso aparatus.
                  Todėl aparatas klasifikuotinas kaip kitas garso atkūrimo aparatas, neturintis garso įrašymo įtaiso, priskiriant KN kodą 8519 89 19.